Document ID: 32004R2102

UREDBA KOMISIJE (ES) št. 2102/2004
z dne 9. decembra 2004
o nekaterih izrednih ukrepih za podporo trgu v sektorju jajc v Italiji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni tržni ureditvi za jajca (1), in zlasti člena 14 Uredbe,
ob upoštevanju naslednjega:
(1)
Zaradi izbruha aviarne influence v nekaterih proizvodnih regijah v Italiji med decembrom 1999 in aprilom 2000, med avgustom in oktobrom 2000 ter med oktobrom 2002 in septembrom 2003 so italijanske oblasti sprejele nekatere veterinarske in trgovinske omejitve, zlasti na podlagi Direktive Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence (2). Zato sta bila prevoz in trženje valilnih jajc znotraj Italije ali znotraj območij, ki jih je neposredno prizadela epizootska bolezen, začasno prepovedana.
(2)
Omejitve prostega pretoka valilnih jajc, ki izvirajo iz uporabe veterinarskih ukrepov, bi lahko povzročile hude motnje na trgu z valilnimi jajci v Italiji. Italijanske oblasti so sprejele ukrepe za podporo trga, ki se uporabljajo za obdobje, ki je nujno potrebno. Ti ukrepi so določali možnost, da se valilna jajca, uvrščena pod oznako KN 0407 00 19, ki jih ni bilo več mogoče vložiti v inkubator, uporabijo za predelavo v jajčne proizvode ali da se valilna jajca, uvrščena pod oznakama KN 0407 00 19 in 0407 00 11, uničijo.
(3)
Ti ukrepi so imeli pozitiven učinek na trg valilnih jajc. Zato jih je upravičeno obravnavati kot izredne ukrepe za podporo trgu v smislu člena 14 Uredbe (EGS) št. 2771/75 in odobriti pomoč za nadomestitev dela finančnih izgub, povzročenih z uporabo valilnih jajc za predelavo v jajčne proizvode ali z njihovim uničenjem.
(4)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
1. Uporaba valilnih jajc, uvrščenih pod oznako KN 0407 00 19 za predelavo in uporaba valilnih jajc, uvrščenih pod oznakama KN 0407 00 19 in 0407 00 11 za uničenje, ki sta se izvajali v obdobjih med 17. decembrom 1999 in 14. aprilom 2000, 14. avgustom in 16. oktobrom 2000 ter med 11. oktobrom 2002 in 30. septembrom 2003 in so ju italijanske oblasti sprejele na podlagi nacionalnih veterinarskih ukrepov, sprejetih zlasti na podlagi Direktive 92/40/EGS, se štejeta kot izredni ukrep za podporo trgu na podlagi člena 14 Uredbe (EGS) št. 2771/75.
2. Na podlagi ukrepa iz odstavka 1 se nadomestilo:
-
v višini 0,0942 eura na valilno jajce, uvrščeno pod oznako KN 0407 00 19, ki se uporabi za predelavo, odobri za skupno največ 770 751 jajc;
-
v višini 0,1642 eura na valilno jajce, uvrščeno pod oznako KN 0407 00 19 se uniči, odobri za skupno največ 165 040 jajc; in
-
v višini 0,5992 eura na valilno jajce, uvrščeno pod oznako KN 0407 00 11, odobri za skupno največ 264 930 jajc.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. decembra 2004

Labels: 3
18
17
6